《丁未初度自述 其二》
明代·王弘诲

丁未初秋月八日，吾今六十六年过。风云自庆明时遇，岁月堪年暮景多。

缑岭笙箫怀子晋，恒河津筏念弥陀。尧天舜日知何有，白石南山浩浩歌。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。